Daniela Ruah

**Daniela Sofia Korn Ruah Olsen** (o tshotswe  ka kgwedi ya Sedimonthole e thola bobedi (2) ka ngwaga wa  1983) ke motshameki wa difilimi wa Moamerika-wa-Portugal le motsamaisi wa difilimi yo o itsegeng thata ka go tshameka karolo ya NCIS Special Agent Kensi Blye mo motseletseleng wa sepodisi wa CBS wa NCIS: Los Angeles.

## Botshelo jwa gagwe jwa pele
Ruah o tsholetswe kwa Boston, U.S., ke batsadi ba Bajuta ba ba tswang kwa Portugal, koo mmaagwe e leng ngaka ya ditsebe le rraagwe e leng ngaka ya ENT. Fa Ruah a ne a le dingwaga di le tlhano, lelapa la gaabo le ne la boela kwa Portugal, kwa a neng a tsena sekolo sa St Julian's School, mme fa a le dingwaga di le lesome le borataro (16) o ne a simolola go tshameka mo thelebisheneng. O ne a fenya kgaisano ya go bina ya thelebišene ya kwa Portugal.

Ruah o ne a fudugela kwa UK a le dingwaga di le lesome le boferabobedi (18) mme a bona dikerii ya Bachelor of Arts mo go tsa go tshameka kwa London Metropolitan University. O ne a boela kwa Portugal koo a neng a tswelela go tshameka, mme ka 2007 o ne a fudugela kwa New York City go ya go ithuta kwa Lee Strasberg Theatre and Film Institute.

Ruah o ne a bolela fa a goletse mo tikologong e e neng e le ya Sephardic le Ashkenazi; rraagwe ke wa setlogolo sa Sepotokisi-Sejuta, mme mmaagwe ke wa Bajuta ba ba tswang kwa Russia, Ukraine le Portugal.O na le boagi jwa Portugal le jwa Amerika.

## Tiro
Ruah o simolotse go tshameka mo diterameng tsa Sepotokisi fa a ne a le mo dingwageng tsa bolesome. O ne a simolola go tshameka a le dingwaga di le lesome le borataro (16), fa a ne a tshameka karolo ya ga Sara mo seraleng sa Jardins Proibidos ("Tshaba e e Thibetsweng").

Fa Ruah a na le dingwaga di le lesome le boferabobedi (18), o ne a fudugela kwa Lontone go ya go ithuta kwa kholetšheng. Fa a sena go aloga, o ne a boela kwa Portugal go ya go dira tiro ya gagwe ya go nna motshameki wa diterama. O ne a fenya kgaisano ya go bina ya batho ba ba tumileng ya Dança Comigo (phetolelo ya Sepotokisi ya Dancing with the Stars)  mme a nna le seabe se segolo mo thelebišeneng, mo difiliming tse dikhutshwane le mo thelebišeneng. Ka ngwaga wa 2007, o ne a fudugela kwa New York go ya go ithuta kwa Lee Strasberg Theatre and Film Institute.

Ruah o ne a tshameka karolo ya Special Agent Kensi Blye mo NCIS: Los Angeles, e e neng ya gasiwa la ntlha ka kgwedi ya Lwetse a le masome a mabedi le bobedi (22), ka ngwaga wa 2009. Ka ngwaga wa 2011, o ne a tshameka moanelwa yo o neng a tlhagelela mo thelebišeneng ya Hawaii Five-0.

Ka ngwaga wa 2013, Ruah o ne a tlhagelela mo terameng ya ga David Auburn ya Proof kwa Los Angeles' Hayworth Theatre.

Ka kgwedi ya Ferekgong a le boferabobedi (8) ka ngwaga wa  2018, go ne ga tlhomamisiwa gore Ruah o tla nna motshwaramogolo wa Eurovision Song Contest 2018 kwa Lisbon, Portugal mmogo le Catarina Furtado, Sílvia Alberto le Filomena Cautela.

## Botshelo jwa gagwe
Ruah o na le letshwao le le bonalang mo leitlhong la gagwe la moja, le le bidiwang nevus ya Ota. 

Ruah o ne a nyala David Olsen, mogolowe le mogaka wa ga Ruah wa NCIS: Los Angeles, Eric Christian Olsen, mo moletlong wa ditumelo tse di farologaneng ka kgwedi ya Seetebosigo a le lesome le boferabongwe (19), ka ngwaga wa 2014. Olsen ke Molutere.Ba na le ngwana wa mosimane, River Isaac Ruah Olsen (o tshotswe ka kgwedi ya Sedimonthole ale masome a mararo (30),ka ngwaga wa  2013), le ngwana wa mosetsana, Sierra Esther Ruah Olsen (o tshotswe kakgwedi ya  Lwetse e thola bonne (4),ngwaga wa  2016). 

## Metswedi